钦定古今图书集成/理学汇编/学行典/第253卷 > 吴自明
## 钦定古今图书集成/理学汇编/学行典/第253卷 > 吴自明

按《处州府志》：“吴自明，字元贞，龙泉人。幼有至性，事父
母孝，色养备至，友于仲弟，同居怡怡，族戚称之无闲
言。待里党有恩，待以举火者数十家。仗义轻财，排难
解纷，人得其片言皆悦服。耽习文艺，课督其子，受业
于贤者之门，以父事之，义方勤恳，方期成立，值兵嚣
寇乱，愤郁而卒。”